Limpopo-pa hang kleuter en toe homselfArgieffoto Kol. Ronel Otto, polisiewoordvoerder, het aan Maroela Media gesê Abraham Mmuti Lebudi (30) was glo Vrydagaand met die ma van sy kind, Dinah Sebolai (23), in ŉ rusie betrokke by ŉ plaaslike kroeg. Lebudi is omstreeks 21:15 na sy huis waar hy ŉ tou om hul seun, Theboga Frans Sebolai, se nek gesit en hom in ŉ boom gehang het. “Die pa het die volgende oggend vroeg familielede gebel en verduidelik waar hulle die kind se liggaam sou aantref,” het Otto gesê. “Hy het ook gesê hulle sou sy liggaam in dieselfde gebied aantref. Sy liggaam is later gevind waar hy homself aan sy nek in ŉ boom gehang het.” Otto het gesê ŉ geregtelike doodsondersoek sal gedoen word.